Angelina Jolie
Angelina Jolie, navê jidayikbûnê Angelina Jolie Voight, (jdb.4ê hezîranê 1975 li Los Angelesê, DYA), lîstikvan, fîlmçêker, nivîskar û mirovhezek amerîkî ye ku wergêrê gelek xelatan e ku di nav de xelatek akademiyê û sê Xelatên Kureya Zêrîn hene. Angelina Jolie gelek caran wekî lîstikvana herî payedar a Hollywoodê hatiye binav kirin. Jolie di zarokatiya xwe de li kêleka bavê xwe Jon Voight, di fîlma Lookin' to Get Out (1982) de dest bi kariyera xwe dike û kariyera wê ya fîlman piştê deh salan bi giranî destpêkir ku di fîlma hilberîna kêmlêçûn a Cyborg 2 (1993) rol werdigire û yekem rola xwe ya sereke di fîlma Hackers (1995) de werdigire. Di fîlmên televîzyon ên jînenîgariyên wekî George Wallace (1997) û Gia (1998) de lîstikvaniyê dike û ji bo performansa xwe ya di drama Girl, Interrupted a di sala 1999an de Xelata Oscarê ji bo lîstikvana herî serkeftî werdigire. Di fîlma Lara Croft: Tomb Raider (2001) de rola wê ya sereke wekî lehenga lîstika vîdyoyê ya sernavê wê wekî lîstikvaneke pêşeng a Hollywoodê destnîşan dike. Wê kariyera xwe ya stêrk-aksiyon bi bi fîlma Mr. & Mrs. Smith (2005), Wanted (2008), Salt (2010), The Tourist (2010) û ji bo performansa xwe yê di diramayên A Mighty Heart (2007) û Changeling (2008) de pesnên rexnegiran werdigire ku ji bo Xelata Oscarê dibe berendama lîstikvana herî serketî ya salê. Serkeftinên wê yên bazirganî yên herî mezin di nav de fîlma wê ya fantastîk Maleficent (2014) û berdewama fîlmê ya yaya sala 2019 û fîlma superlehenga Eternals (2021) e. Angelina Jolie ji sala 2008an vir ve di rêzefîlma anîmasyonî ya Kung Fu Panda de dublajiyê dike. Jolie di heman demê de derhênerî û nivîsandina dramayên şerî In the Land of Blood and Honey (2011), Unbroken (2014) û First They Killed My Father (2017) kiriye. Jolie bi hewildanên xwe yên mirovahî tê naskirin ku ji bo vê yekê wê Xelata Mirovahî ya Jean Hersholt wergirtiye û di nav rêzên din de jî fermandarek rûmetê ya Order of St Michael û St George e. Jolie ji ber sedemên cihêreng ku di nav de parastin, perwerde û mafên jinan, pêş dixe û herî zêde bi parêzvaniya xwe ya ji bo penaberan wekî Şanderê Taybet ê Komîseriya Bilind a Penaberan a Neteweyên Yekbûyî tê naskirin ku erka wê heya sala 2022an dewam dike. Jolie bi dehan li seranserê cîhanê li kampên penaberan û herêmên şer pêk anîne ku Jolie bi dehan erkên meydanî li seranserê cîhanê li qampên penaberan û herêmên şer pêk aniye ku di çarçoveya vê mijarê serdana welatên wekî Kamboçya, Sierra Leone, Tanzanya, Pakistan, Efxanistan, Sûriye, Sûdan, Yemen û Ûkraynayê kiriye. Wekî kesayetiyek gelemperî, Jolie wekî yek ji wan kesên herî hêzdar û bibandora di pîşesaziya şahî ya amerîkî de tê binav kirin. Ew wek jina herî bedew a cîhanê ku ji aliyê gelek dezgehên çapemeniyê ve hatiye binavkirin. Jiyana wê ya kesane, tevî têkiliyên wê, zewac û tenduristiya wê, bûye mijara belavokek berfireh.